На \_\_\_\_\_. редовној седници Скупштине општине Врњачка Бања одржаној дана \_\_\_.\_\_\_\_.\_\_\_\_\_\_. године, на основу чл. 20. и 32. Закона о локалној самоуправи („Сл. гласник РС“, бр. 129/2007, 83/2014 – др. закон и 101/16 – др. закон ), чл. 14. и 15. Закона о јавном здрављу („Сл. гласник РС“, бр. 15/16) и чл. 14. и 36. Статута општине Врњачка Бања („Сл. лист Општине Врњачка Бања“, бр. 23/16 – пречишћен текст), донета је

**ОДЛУКА**

**О УСВАЈАЊУ ПЛАНА ЈАВНОГ ЗДРАВЉА ОПШТИНЕ ВРЊАЧКА БАЊА**

**ЗА ПЕРИОД 2019–2029. ГОДИНЕ**

1.

Усваја се План јавног здравља општине Врњачка Бања за период 2019–2029. године (у даљем тексту План).

1.

Главни задатак Плана је да се развојем и применом систем знања, вештина и активности унапреди здравље, спрече и сузбију болести, продужи и побољша квалитет живота, а путем организованих мера друштва.

1.

Планом су дефинисани приоритети, општи и посебни циљеви који садрже мере и активности чија ће реализација допринети унапређењу јавног здравља у следећим областима, и то :

* Физичког, менталног и социјалног здравља становништва;
* Промоције здравља и превенције болести;
* Животне средине и здравља становништва
* Радне околине и здравља становништва
* Организације и функционисања здравственог система и
* Поступања у кризним и ванредним ситуацијама.

 Овим документом обухваћена су и питања међусекторске сарадње, координације, организације и усмеравања спровођења активности у областима јавног здравља које ће се остваривати заједничком активношћу надлежних организационих јединица локалне самоуправе и носилаца и учесника у области јавног здравља, као и праћење рада здравствених служби и здравља становништва на територији општине Врњачка Бања, праћење стања животне средине, а нарочито воде, ваздуха, земљишта, буке, вибрације, јонизујућег и нејонизујућег зрачења, као и сва друга питања од значаја за подизање квалитета јавног здравља на територији општине Врњачка Бања у складу са законским и подзаконским актима.

Структуру за управљање процесом примене Плана, након његовог усвајања, представљаће Савет за здравље који је учествовао у његовој изради.

Савет за здравље, као управљачка структура има следеће задатке:

* У потпуности одговара за вођење целокупног процеса примена Плана;
* Предлаже локалне тимове за управљање пројектима који настану као резултат операционализације Плана;
* Обезбеђује приступ и прикупљање свих података и информација у електронској форми од сваког актера-учесника у процесу унапређења јавног здравља;
* Одржава контакте са свим учесницима у реализацији Плана;
* Управља процесом праћења (мониторинг) и оцењивања успешности (евалуација) Плана;
* Одржава контакте са јавношћу и доносиоцима одлука у локалној самоуправи.
1.

Оперативну структуру за примену овог Плана чине институције, организације и тимови формирани у циљу непосредне реализације плана и пројеката развијених на основу Плана.

У складу с Планом, реализована је подела улога и одговорности међу различитим актерима у локалној заједници – партнерима у реализацији. Сваки актер ће у складу са принципом јавности и транспарентности рада водити одговарајућу евиденцију и документацију и припремати периодичне извештаје о раду за оне активности из Плана у којима је носилац, односно учесник у реализацији. Извештаји ће бити полазна основа за праћење и оцењивање успешности рада.

Оперативна структура за примену Плана има следеће задатке и одговорности:

* + - Реализација Плана;
		- Непосредна комуникација с корисницима услуга које се обезбеђују Планом;
		- Редовно достављање извештаја доносиоцима одлука у локалној самоуправи;
		- Учешће у евентуалним обукама за унапређење стручности и компетенција за спровођење задатака Плана;
		- Унапређење процеса примене Плана у складу са сугестијама и препорукама управљачке структуре.
1.

Управљачка и оперативна структура ће развити план и механизме међусобне комуникације у односу на очекиване резултате примене Плана. Управљачка и оперативне структуре уредиће време и начин размене информација и предузимање одговарајућих акција.

Детаљне годишње планове за наредни период припремиће Савет за здравље, уз активне консултације с оперативним структурама. По потреби, Савет за здравље ће предлагати органима ЈЛС и формирање одговарајућих радних тимова. Годишње планове ће усвајати Општинско веће Општине Врњачка Бања.

1.

Савет за здравље формираће радну групу за праћење (мониторинг) и оцену успешности (евалуација) Плана.

Радна група ће бити одговорна за праћење и оцењивање успешности рада на примени Плана - вршиће мониторинг и евалуацију. Радна група ће својим Планом рада дефинисати начин организовања мониторинга и евалуације спровођења Плана јавног здравља.

Механизми праћења, оцењивања успешности примене Плана и доношења евентуалних корективних мера биће дефинисани Планом праћења и оцењивања успешности (планом мониторинга и евалуације).

1.

План је саставни део ове Одлуке и биће објављен на званичном сајту Општине Врњачка Бања.

1.

Ова Одлука ступа на снагу осмог дана од дана објављивања у ''Сл. листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_од \_\_\_\_\_\_\_\_\_\_\_\_. Године

ПРЕДСЕДНИК

СКУПШТИНЕ ОПШТИНЕ

Иван Радовић

**О Б Р А З Л О Ж Е Њ Е**

**Прави основ и разлози за доношење ове одлуке**

Правни основ за доношење ове Одлуке садржан је у члановима 20. и 32. Закона о локалној самоуправи („Сл. гласник РС“, бр. 129/2007, 83/2014 – др. закон и 101/16 – др. закон ) и члановима 14. и 36. Статута општине Врњачка Бања („Сл. лист општине Врњачка Бања“, бр. 23/16 – пречишћен текст), којима је регулисана надлежност јединица локалне самоуправе за доношење аката из њихове надлежности, као и члановима 14. и 15. Закона о јавном здрављу („Сл. гласник РС“, бр. 15/16), којима је предвиђена надлежност јединица локалне самоуправе за доношење мера о друштвеној бризи за јавно здравље на локалном нивоу, као и орган који предлаже План јавног здравља на локалном нивоу и прати његову реализацију.

Његова главна функција је да се развојем и применом систем знања, вештина и активности унапреди здравље, спрече и сузбију болести, продужи и побољша квалитет живота, а путем организованих мера друштва. Израдом овог локалног плана акције створени су услови да се сви проблеми решавају плански у складу са идентификованим потребама корисника на различитим нивоима, на основу доброг познавања и дефинисања приоритетних потреба и постојећих ресурса.

Израда Плана јавног здравља урађена је уз стручну помоћ и подршку Сталне конференције градова и општина (СКГО) кроз пројекат „Институционална подршка СКГО – друга фаза”, који финансира Швајцарска агенција за развој и сарадњу (SDC), а спроводи СКГО. Министарство здравља, Институт за јавно здравље Србије „Др Милан Јовановић Батут" и СКГО, у циљу подршке градовима и општинама за израду планова јавног здравља, организовали су циклусе радионица у периоду од септембра до децембра 2017. године. У ту сврху припремљен је и Приручник за стратешко планирање јавног здравља на локалном нивоу - Мапа пута, који су уручени учесницима

**Објашњење основних правних института и појединачних решења**

Чланом 1. је установљена обавеза усвајања Плана; Чланом 2. је одређен главни задатак који се има остварити Планом; Чланом 3. дефинисани су приоритети, општи и посебни циљеви који садрже мере и активности чија ће реализација допринети унапређењу јавног здравља; Чланом 4. дефинисана је структура за управљање процесом примене Плана; Чланом 5. дефинисана је оперативна структура за примену овог Плана; Чланом 6. дефинисани су механизми међусобне комуникације управљачке и оперативне структуре; Члан 7. уређује начин спровођења, праћења и оцењивања успешности реализације Плана; Чланом 8. дефинисана је локација на којој ће моћи да се преузме План у дигиталном облику – pdf формату; Чланом 9. је уређено ступање на правну снагу ове Одлуке.

**Процена финансијских средстава потребних за спровођење ове Одлуке**

За спровођење ове Одлуке нису потребна додатна финансијска средства.

ОПШТИНСКА УПРАВА

ОБРАЂИВАЧИ:

Небојша Алимпић

координатор локалног економског развоја

Јелена Богојевић

Руководилац Одсека за локални економски развој и инвестиције

Живорад Јаћимовић

Руководилац Одсека привредне и друштвене делатности

НАЧЕЛНИК ОПШТИНСКЕ УПРАВЕ

Славиша Пауновић